1968. aastal Lääne-Saksamaal asutatud SKP (DKP) e. Saksamaa Kommunistlik Partei eksisteerib ja tegeleb oma kommunistlike asjaajamistega. Vahel üsna kummalisel moel.    Üheks näiteks siin on värske uudis, mille nähtub, et DKP liikmed jagasid  esmaspäeval mitmetes Ruhri piirkonna koolides esimese klassi õpilastele reklaamimaterjali, mille hulgas oli ka pastakas, mille nupule vajutades ilmub alasti naise pilt.    Altenesseni Adolf-Reichwein-Schule esimese klassi õpilaste vanemad ei uskunud oma silmi. Lisaks pornopastakatele jagati ka rinnamärke kirjaga "Lastepuhkused DDR-is. Tule kaasa!", kirjutab ajaleht Bild.    Piinlikku DKP-nänni sai ka kuueaastane Lea, kelle 28-aastane isa Thomas oli maruvihane: "See ennekuulmatu. Need  pastakad ei peaks laste kätte sattuma. Ma olen ise õpetaja. Ma ei saa sellest aru."    "Meil juhtus piinlik eksitus," ütles Esseni DKP maakonnajuhatuse liige Patrik Köbele. "Odavast reklaamifirmast pakuti meile taskulambiga pastakaid. Keegi neid üle ei kontrollinud. Me saame ainult lapsevanematelt vabandust paluda."    Märgid, millel kutsutakse Saksa Demokraatlikku Vabariiki lastepuhkust veetma, olevat pärit partei vanadest varudest.    Muide. SKP tuntuim liige on ilmselt Dieter Bolen , kes keskmises elueas inimestele meenub eelkõige kui laulja Modern Talking nimelisest vokaalinstrumentaalansamblist.